# Uporabniški priročnik

# Osebni računalnik VAIO Pro 11/13SVP1121/SVP1321

Natisni

## Kako uporabljati zaslon na dotik (modeli z zaslonom na dotik)

Računalnik VAIO lahko upravljate s tapanjem po zaslonu na dotik ali z enostavnimi potezami s prsti.

### Osnovno delovanje

#### Klik (tap)

S prstom enkrat tapnite zaslon na dotik. S tapanjem lahko izberete gumb, kot sta npr. V redu (OK) in Prekliči (Cancel), ali pa element.

#### Dvojni klik (dvojni tap)

S prstom dvakrat zaporedoma hitro tapnite zaslon na dotik.

Z dvojnim tapom ikone lahko zaženete program, kot je npr. urejevalnik besedil ali preglednic, ali pa odprete datoteke.

#### Vlečenje

Postavite prst na želeno točko zaslona na dotik in ga povlecite. Tako lahko premikate datoteke ali spreminjate velikost okna.

#### Vlečenje in spuščanje

Dotaknite se želene ikone datoteke, jo povlecite v drugo mapo, okno ali ikono programa, nato pa spustite prst z zaslona. Tako lahko premikate ali kopirate datoteke.

### Napredno delovanje

Računalnik VAIO lahko upravljate z enostavnimi potezami (kretnjami) s prsti po zaslonu.

Odziv na kretnjo je odvisen od programa.

#### Desni klik (dotik in držanje)

Dotaknite se želene točke na zaslonu na dotik za nekaj sekund in nato umaknite prst z zaslona. Glede na točko dotika lahko odprete različne menije.

#### Premikanje

Dotaknite se območja, po katerem se je mogoče premikati, npr. v oknu Internet Explorer, ter ga povlecite. Za premikanje okna lahko povlečete tudi drsnik na navpičnem drsnem traku izbranega okna.

#### Povečanje ali pomanjšanje slike ali fotografije (zoom)

Če želite uporabiti zoom na sliki, npr. na fotografiji v oknu Fotografije (Photos), se z dvema prstoma dotaknite zaslona. Razmaknite prsta, če želite povečati prikaz, in ju približajte, če želite pomanjšati prikaz.

#### Vrtenje slike ali fotografije (rotacija)

Če želite zavrteti sliko ali fotografijo, se z dvema prstoma dotaknite zaslona na dotik in ju podrsajte po zaslonu tako, kot bi želeli narisati krog. Slike morda ne boste mogli zavrteti, kar je odvisno od programa, ki ga uporabljate.

#### Izbira s podrsanjem

Na kratko povlecite prst po zaslonu v smeri, kamor se zaslon ne premika.

Izberete lahko element, kot je npr. ploščica programa ali slika.

Na vrh strani